- OFICIAL | Maurizio Sarri a plecat de la Lazio
- Anunțul a fost făcut de oficialii clubului, pe rețelele de socializare
Maurizio Sarri a plecat de la Lazio. Tehnicianul a decis să nu mai continue pe banca formației din Roma.
Clubul Lazio Roma a anunţat, miercuri, că tehnicianul Maurizio Sarri a demisionat de la conducerea echipei italiene.
OFICIAL | Maurizio Sarri a plecat de la Lazio!
"S.S. Lazio anunţă că Maurizio Sarri şi-a prezentat demisia din funcţia de antrenor principal al primei echipe. Clubul doreşte să îi mulţumească antrenorului pentru reuşitele sale şi pentru munca depusă, urându-i mult succes în viaţa profesională şi personală", se arată în comunicatul clubului din Roma, notează news.ro.
Conducerea tehnică va fi asigurată în perioada următoare de Giovanni Martusciello.
Cu 12 înfrângeri în 28 de meciuri, Lazio se află în prezent pe locul 9 în Serie A, în afara locurilor europene pentru sezonul viitor, şi a fost eliminată în optimile Ligii Campionilor de Bayern Munchen. Lazio rămâne în continuare în cursa pentru Cupa Italiei, unde va întâlni luna viitoare pe Juventus în semifinale.
Maurizio Sarri s-a alăturat echipei Lazio în 2021, după un an sabatic în urma titlului de campion cu Juventus, în plină pandemie Covid-19.
În urmă cu 16 ani, Ștefan Radu se transfera la Lazio
Au trecut 16 ani de la transferul lui Ștefan Radu la Lazio. Cu această ocazie, oficialii clubului din Roma au postat un mesaj pentru fostul internațional român.
Radu s-a retras din activitate la finalul sezonului trecut, după ce a petrecut 15 sezoane în tricoul formației din Serie A. În tot acest timp a adunat 427 de partide pentru Lazio și a devenit jucătorul cu cele mai multe meciuri din istoria clubului.
Prin intermediul unei postări pe rețelele de socializare, oficialii lui Lazio au amintit faptul că astăzi s-au împlinit 16 ani de la transferul lui Ștefan Radu. Acesta era cumpărat de la Dinamo, în anul 2008, în schimbul sumei de 4,75 de milioane de euro.
Alături de o serie de fotografii cu fostul internațional român, reprezentanții clubului din capitala Italiei au notat: "28.01.2008. Ștefan Radu devinea jucător biancocelest. Primul pas în istorie".
🗓️ 28.01.2008
Stefan Radu diventa un calciatore biancoceleste: il primo passo nella 𝐒𝐓𝐎𝐑𝐈𝐀#CMonEagles 🦅 pic.twitter.com/vZz03AAwqM
— S.S.Lazio (@OfficialSSLazio) January 28, 2024
Chiar dacă a intrat în istoria clubului, Lazio nu a retras tricoul cu numărul 26, pe care l-a purtat Ștefan Radu. Fostul fundaș român a ales să i-l cedeze lui Toma Basic.
Mijlocașul croat a dezvăluit faptul că a purtat o discuție cu Ștefan Radu, pentru a-i cere permsiunea de a purta tricoul în care românul a făcut istorie.
"Am înțeles că nu mai pot purta numărul 88 (n.r. din cauza conotațiilor naziste) și l-am întrebat pe Radu dacă pot purta eu 26. A acceptat și mi-a urat mult noroc cu el pe spate. Știu că e un număr cu greutate, chiar și Radu mi-a spus asta", a spus Basic, în presa din Italia.